Nitòcris

Nitòcris (dilhèu de cap a -2200) que seré estada ua regina d'Egipte, darrèra representanta de la VI disnatia, e esposa deu faraon Pepí II. Qu'ei mentavuda peus istorians Erodòt e Maneton dab lo nom que li coneishem (Νίτωκρις) qui nse condan qu'auré venjat la mort deu son hrair e espós en envitant los sons murtrèrs dens ua sala on los auré tots negats en la bèth plear dab las aigas deu Nil, abans de suicidà's peu huèc entà escapar ua auta conspiracion.

Que i avó mantua temptativa de har correspóner lo nom grèc de Nitòcris (gessit de honts grègas tardivas) dab honts egipcianas mes au dia de uei arren de segur non ho pas jamei provat. Que s' perpausat, mes shens cap de certitud, que podosse estar mentavuda lo nom Nitiqreti <-n:t*Z5-i-X7:r-t:Z4-G7-> dens lo Canon Reiau de Turin (un document egipcian tanben tardiu per la VIau dinastia) mes que's discuteish en purmèr lo lòc autrejat au moment de la restauracion deu document au fragment qui contien aqueth nom, e que's discuteish tanben, un còp tornat plaçar dens un aute lòc putatiu que sia quitament un nom de hemna. 

Nitòcris que demora donc parciaument fictiva en beth deishar (peu moment) a la regina Hatshepsot lo títol de purmèra hemna istorica e de purmèra hemna cap sobirana de l'istòria.

 Honts 
 Grimal, Nicolas. Histoire de l'Egypte ancienne. París : Fayard, 1988
 Shaw, Ian. The Oxford History of Ancient Egypte. Oxford : Oxford University Press, 2000.

Categoria:faraon

Categoria:Personalitat de l'Egipte antica
Categoria:Indèx egiptologic
Categoria:Faraon
Categoria:Reina de l'Egipte antica
Categoria:VIena dinastia egipciana